Alter og altertavle Kirken har et kassealter av tre. Altertavlen er fra 1893, og man vet ikke om det var et provisorisk alterbilde før denne kom. Alterbildet viser Jesus på korset og ble malt av en Nicolaysen som jobbet på et kontor i Bergen. Han fikk 200 kroner for jobben. Kanskje er dette den samme personen som malte altertavlen i Hordabø kirke i nabokommunen Radøy. Altertavlen er gotiserende med spissbuer og tre partier. Under maleriet er det skrevet «Se det Guds Lam, som bærer Værdens Synd. Joh. 1.29».